Ich, Henman von Rinach, ritter, alz ein gemeinˀ in diser nach geschribnen sach, und wir, dissz nachgeschr₎ Henman Moser, zuͦ den zitten schult̄h
schulth̄ Mos₎
ze Brugg, ✳ Hans Renner, Cuͦntz Koler und Cuͤni Winter, all vier schidlùt, tuͦnd kunt und vˀjechend offenlich menglichem mitt disem brief von der spenn
und stoͤss wegen, so da sind zwùschend dem erwirdigen, geistlichen dem gardian und gemeinem covent ze Kûngzfeld an eim teil und her Eggbreht
Brùmsin, kilcherˀ ze Moͤnendal, am andnˀ teil, von ettwz guͤtˀ wegen, gelegen ze Iberg, geheissen dˀ Herren Guͦtt von Kûngzfeld, alz der selb der Eggbreht
meint, wie im ettwz ùberzinsz und och erbzinsz ab den jetzgn̄ guͤttnˀ soͤlti gaͧn, dar umb vor zitten och ein spruch geschehen ist, der da lutter wist, dz der
ùberzinsz, so dˀ vorgn̄t her Eggbreht meint ze habend uff den obgn̄ guͤttnˀ, gentzlich sol hin und ab sin, aber umb den erbzins moͤht er fùrbz ùtzet
kuntlich machen, dz soͤlt im behalten sin. und umb die spenn und stoͤss so sind beid teil uff ûnsz komen, habend ùnsz dar inn gewalt gebn̄ sy frûntlich
von ein andˀ zewisend in der minn und mitt dem rehten. und also nach beidˀteil kuntschaft, red und widˀred, so sprechen wir in dˀ minn und alz
ùnsz besser bedunkt geton denn vˀmitten, dz der obgn̄t her Eggbreht den vorgn̄ gardian und covent er und all sin erben gentzlich sond ungesūpt
und ungeiert laussen an dem vorgn̄ guͦtt ze Iberg und sol och aller ùberzinsz und erbzinsz gentzlich hin und ab sin. dz vorgn̄t guͦtt sol och nū hinnāthin
gentzlich lidig, los und unansprechig sin von dē vorgn̄ hˀ Eggbreht und allen sinen erben. der vorgn̄t gardian und covent mugend och dz
selb guͦtt besetzen und entsetzen nach ir willen und nottdurft aͧn allez sūmen und jerren dez vorgn̄ herˀ Eggbrehtz und aller sin erbn̄ aͧn all
geverd. ez sol och der gardian und covent ze Kûngzfeld her Eggbrehten und sinen bruͦdˀ schriben in ir jaͧrzittbuͦch und inen ir jarzitt began
jerlich und ewenklich. disen obgeschr₎ spruch habend beid teil jettwedrˀ fùr sich und die sinen gelobt und vˀheissen by trùw an eydz statt war
und stett ze haltend, da wider nitt zetuͦnd, schaffen noch niemā andsˀ vˀhengen wedˀ mitt worten, werchen, retten odˀ getetten, heimlich noch
offenlich, suss noch so deheins wegz aͧn all geverd. wer abˀ, dz dewedrˀ teil widˀ disen spruch tett mitt welichen stuken, puncten odˀ artikeln,
dz wer schuͤff odˀ vˀhangti zetuͦnd, alz vor gelùttert ist, der selb teil sol dˀ statt ze Brugg vˀvallen sin zuͦ einem rehten ursatz zehen Rinsch
guͦtt guldin und ûnsz obgeschr₎, dem gemeinē und schidlùtten, einen soͧm guͦtz Elssessers und dem andnˀ teil sin sach. und dez allez ze einē
warem, vesten urkùnd, so hab ich, vorgeschr₎ von Rinach, alz ein gemeinˀ man in disz₎ sach, und wir, die vorgn̄ Henmā Moser, schulth̄, und Hans
Rennˀ, schidlût, jeglicher sin eygen insigel offenlich gehenkt an disen brief. dar zuͦ hab ich, vorgn̄r Koler, durch bett dez vorgn̄ Cuͤni Winters,
wan er eygens insigels nitt
hat,
min eygen insigel fùr ûnsz beid offenlich gehenkt an disen brief, dar undˀ ich, vorgn̄t Wintˀ, mich wilklich bind,
und vˀgich och, dz also beschehen sin. disz₎ brief ist gebn̄ uff fritag vor dem uffart tag, do man zalt von Cristi gebùrt vierzehenhundtˀ zweinzig
und zwey jar.
hˀ Henmā vō Rinach
schulth̄ Mos₎
Jo Renner
h✳ Koler